Author: Bartošovič Peter
Last saved by: Hečko Miroslav
Company: Financna sprava SR

Okruh otázok k PTK
 
1.	Považuje účastník PTK informácie, ktoré poskytol verejný obstarávateľ, za dostatočné, určité a zrozumiteľné z pohľadu jednoznačného definovania predmetu zákazky a zabezpečenia čestnej hospodárskej súťaže, ktoré bude umožňovať predloženie kvalifikovanej ponuky?
Ak nie, prosím, uveďte dôvody a návrhy na doplnenie opisu predmetu zákazky a zmluvných podmienok jeho plnenia, resp. identifikovanie prekážok, pre ktoré nie je možné predložiť kvalifikovanú ponuku.
2.	Verejný obstarávateľ očakáva od účastníkov PTK, aby rámcovo (na základe odborného, kvalifikovaného odhadu) kvantifikovali/určili všetky náklady spojené s dodaním/poskytnutím predmetu zákazky, aby bolo možné určiť predpokladanú hodnotu zákazky v súlade so zákonom.
3.	Vedel by hospodársky subjekt plniť (poskytnúť) predmet zákazky sám, alebo by musel/preferoval využitie subdodávateľov?
4.	Aké iné informácie nad rámec poskytnutých informácií potrebuje hospodársky subjekt vedieť a poznať pre riadne ocenenie predmetu zákazky?
5.	Identifikovali ste nejakú časť alebo informáciu v podkladoch, ktorá by Vám bezdôvodne bránila v účasti alebo túto účasť neprimerane sťažila?
Ak áno, uveďte ktorá časť to je a ako ju navrhujete upraviť.
6.	V prípade, ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné / primerané? Je z pohľadu účastníka PTK vhodným kritériom kvalita a skúsenosti expertov, zodpovedných za plnenie predmetu zákazky? Aké ukazovatele by bolo v prípade tohto kritéria vhodné hodnotiť? Aký je primeraný počet rokov praxe hodnotiaceho experta?
7.	Ak by boli uplatnené aj iné kritéria ako najnižšia cena, aké váhovanie jednotlivých kritérií účastníci PTK navrhujú?
8.	Aké iné podmienky účasti z hľadiska technickej alebo odbornej spôsobilosti by bolo vhodné určiť? 
9.	Akú lehotu dodania/poskytnutia požadovaného predmetu zákazky považuje hospodársky subjekt za dostatočnú a primeranú?
10.	S akými najčastejšími prekážkami / ťažkosťami ste sa doteraz pri realizácii totožného / porovnateľného predmetu plánovanej zákazky stretli a ako ste sa s nimi vysporiadali?
11.	 Aké sociálne, environmentálne, resp. iné hľadisko je podľa vášho názoru aplikovateľné/vhodné/primerané v rámci predmetného verejného obstarávania vo vzťahu k charakteru predmetu zákazky?